
	Privažiavimas prie Turgaus g. 6 sklypo šiuo metu vyksta servitutu, kuris yra gretimybėje projektuojamos upelio zonos, taip pat atkerta projektuojamą pastatą nuo skvero. Ar galima numatyti alternatyvų patekimą į sklypą Turgaus g. 6, numatant saugų pėsčiųjų judėjimą lauko ekspozicijos parko trajektorijoje?

	Privažiavimą prie Turgaus g. 6 sklypo siūlome spręsti dviem būdais: a) maksimaliai privažiavimą formuoti prie (pagal) 1 ir 2 sklypų rytinę ribą ; b) kuriant alternatyvų patekimą į sklypą iš Turgaus g. ir naudojant esamą inžinerinės infrastruktūros koridorių (tarp sklypų Turgaus g. 4B ir Turgaus g. 10).

	2.
	Ar galima dalį ekspozicijos (pvz. visą temą „Vandens formos ir stichijos“) numatyti pirmame, o ne antrame aukšte?
	Jei to reikalauja jūsų kuriama Vandens pažinimo centro architektūrinė koncepcija, „Vandens formų ir stichijų“ ekspozicijos dalis galėtų atsidurti ir 1 a. Svarbiausia, kad ekspozicijos dalis Nr. 1 („Vandens gelmės“) liktų cokoliniame aukšte, o dalis Nr. 5 („Atmosferinis vanduo“) būtų kuriama 2 a. Tačiau reikėtų laikytis bendrų vartotojo kelionės principų - išlaikyti vientisą architektūrinį pasakojimą, įdomesnius ekspozicijos akcentus dozuotai paskirstant po visą pastato erdvę (nesudėti visų eksponatų ir edukacijų  į vieną aukštą) ir sukuriant dinamišką bei įtraukią  erdvę.

	3.
	Ar muziejaus lauko erdvės / lauko ekspozicija bus viešai prieinama visiems, ar tik muziejaus lankytojams, turintiems bilietą?
	Vandens pažinimo centro lauko ekspozicija, esanti greta pastato, turėtų būti prieinama tik centro lankytojams (sklypai Nr. 1, 2, 6 (Turgaus g. prieigų dalis) ir 7; žr. Techninės specifikacijos 3 pav.). Likusi ekspozicijos dalis (sklypai Nr. 3, 4, 5 ir 6 (pakrantės ir Labanoro g. prieigų dalys)) galėtų būti atvira visiems.
Dar kartą akcentuojame, kad projektuojamas centras nėra muziejus!

